stanford-oval/wikipedia huggingface dataset:
สโมสรฟุตซอลชลบุรีบลูเวฟ
ผลงาน

ไทยแลนด์ฟุตซอลลีก
ชนะเลิศ 11 สมัย - 2549, 2552 (ชลบุรี บลูเวฟ), 2553, 2554 - 2555 (ธอส.อาร์แบค), 2555 - 2556, 2557, 2558, 2559 (ชลบุรี บลูเวฟ), 2560, 2563, 2564 - 2565
รองชนะเลิศ 3  สมัย - 2550, 2561, 2562
ไทยฟุตซอลเอฟเอคัพ
ชนะเลิศ 5 สมัย - 2553, 2554, 2557, 2558, 2562
ผลงาน > อาเซียน

อาเซียนฟุตซอลคลับแชมเปียนชิพ
ชนะเลิศ 2 สมัย - 2562,2564
ผลงาน > เอเชีย

ฟุตซอลชิงแชมป์สโมสรเอเชีย
ชนะเลิศ 2 สมัย  - 2556, 2560
รองชนะเลิศ - 2557
อันดับที่ 3 - 2559
ผลงาน > ระดับโลก

ฟุตซอลชิงแชมป์สโมสรโลก (Intercontinental Futsal Cup)
รอบแรก - 2554
อันดับที่ 4 - 2557, 2561
อันดับที่ 6 - 2562
ดูเพิ่ม

สโมสรฟุตบอลชลบุรี
แหล่งข้อมูลอื่น

สโมสรฟุตซอลชลบุรีบลูเวฟ ที่เฟซบุ๊ก
เว็บไซต์อย่างเป็นทางการของสโมสร เก็บถาวร 2022-01-24 ที่ เวย์แบ็กแมชชีน
| ด ค กฟุตซอลไทยลีก |
| --- | --- |
สโมสรฤดูกาล 2566:  การท่าเรือ  ชลบุรีบลูเวฟ  แบงค็อก บีทีเอส  ราชนาวี  ม.เกษมบัณฑิต  ม.ภาคตะวันออกเฉียงเหนือ  สุราษฎร์ธานี  ห้องเย็นท่าข้าม  ธรรมศาสตร์ สแตลเลี่ยน  ม.ราชภัฎเพชรบุรี  นนทบุรี ฟุตซอลคลับ  แบล็คเพิร์ล ยูไนเต็ด  ไทยอาร์มี่  พัทยา ฟุตซอลคลับ 
อดีตสโมสรในฟุตซอลไทยลีก:  บางกอกซิตี้  สมุทรสาคร  ไทย-เทค  นครราชสีมา วี-วัน  อยุธยาซิตี้  บางกอกกล๊าส  ไอแอม สปอร์ต  ลำปางยูไนเต็ด  ภูเก็ตยูไนเต็ด  สมุทรปราการ  ศรีปทุม ศรีสะเกษ  ทีโอที  เชสส์ มหาสารคาม  เอ็นที ฟุตซอลคลับ 
ฤดูกาล:  2549/2550  2550/2551  2552  2553  2554/55  2555/56  2557  2558  2559  2560  2561  2562  2563  2564–2565  2565  2566 
| ด ค กสโมสรฟุตบอลชลบุรี |
| --- | --- | --- |
 ประวัติ  ผู้เล่น  หัวหน้าผู้ฝึกสอน  ฤดูกาล  เอเชีย  สถิติ  เกียรติประวัติ  ฤดูกาลปัจจุบัน 
| ทีมอื่น ๆ |  ทีมสำรอง  สโมสรฟุตซอลชลบุรีบลูเวฟ  |  |
| สนามเหย้า |  ชลบุรีสเตเดียม  สนามกีฬาสิรินธร  สนามสถาบันการพลศึกษา วิทยาเขตชลบุรี  |  |
| การแข่งขัน |  ชลบุรีดาร์บี  |  |
| ฤดูกาล |  2555  2556  2558  2559  2560  2561  2562  2563–64  2564–65  2565–66  2566–67  2567–68  |  |
| บุคลากร |  วิทยา คุณปลื้ม  อรรณพ สิงห์โตทอง  วิทยา เลาหกุล  |  |
| บทความที่เกี่ยวข้อง |  จังหวัดชลบุรี  |  |
ตราสโมสรสมัยยังใช้ชื่อว่า ธอส. อาร์แบค
เท็นอีเลฟเวน

บทความนี้เกี่ยวกับศิลปินคู่ดูโอ สำหรับความหมายอื่น ดูที่ 1011 (แก้ความกำกวม)
| เท็นอีเลฟเวน |
| --- | --- |

ข้อมูลพื้นฐาน
แนวเพลง: ป็อป
ช่วงปี: พ.ศ. 2550 - พ.ศ. 2551
ค่ายเพลง: อาร์เอส มิวสิค

สมาชิก: บอน-สภา  พานิชอัตรา   แบงค์-สาโรช โรจน์ประเสริฐกูล
เท็นอีเลฟเวน (1011) เป็นศิลปินคู่ดูโอ ประกอบ ไปด้วย บอน-สภา  พานิชอัตรา และ แบงค์-สาโรช โรจน์ประเสริฐกูล โดยบอนเป็นอดีตนักเรียน AFS ญี่ปุ่นที่แม้จะจบการศึกษาจากคณะวิศวกรรมศาสตร์ จุฬาลงกรณ์มหาวิทยาลัย แต่ว่าก็สามารถเล่นดนตรีได้หลายชนิด ทั้ง กีต้าร์ เบส  คีย์บอร์ด ส่วนแบงค์ จบการศึกษาจากมหาวิทยาลัยเกษตรศาสตร์ เอกดนตรีไทย ชื่อวง 1011 มาจากการเอาเดือนเกิดของ แบงค์ (เกิดเดือน 10) กับ บอน (เกิดเดือน 11) มารวมกัน
ผลงานเพลง

| รายละเอียดอัลบั้ม | รายชื่อเพลง |
| --- | --- |
  ประเภท: ซีดี   วางจำหน่าย: 2551  สังกัด: อาร์เอส มิวสิค:  1011  Check หัวใจ  เวลาที่หายไป  ไม่ไว้ใจ  คนที่เธอต้องคุย  control
ผลงานเพลง > ซิงเกิ้ล

| ปี | รายชื่อมิวสิกวีดิโอ |
| --- | --- |
 พ.ศ. 2550: Check หัวใจ
 พ.ศ. 2550: เวลาที่หายไป
 พ.ศ. 2551: ไม่ไว้ใจ
เทอร์โมพลาสติก

เทอร์โมพลาสติก เป็นพลาสติกที่มีจุดหลอมเหลว และมีจุดอ่อนตัว (ต่างจากเทอร์โมเซ็ทพลาสติก) มีโครงสร้างแบบสายยาวหรือแบบสาขาสามารถนำกลับมาใช้ใหม่ได้อีก เทอร์โมพลาสติกจะเกิดการอ่อนตัวและหลอมเหลวเมื่อได้รับความร้อน และจะเกิดแข็งตัวเมื่อทำให้เย็นลง พลาสติกที่แข็งตัวแล้วสามารถนำมาหลอมซ้ำได้ ด้วยความร้อนเทอร์โมพลาสติก ดังนั้นเทอร์โมพลาสติกจึงเป็นวัสดุที่มีสมบัติเหมาะสม สำหรับการขึ้นรูปเป็นผลิตภัณฑ์ต่าง ๆ
ข้อควรระวัง

พลาสติกที่ผ่านกระบวนการที่มีความร้อนหลายครั้งสามารถเสื่อมสภาพ หรือทางเทคนิคเรียกว่า degradation ดังนั้นการนำพลาสติกกลับมาใช้ใหม่ควรใช้ผสมในอัตราส่วนที่พอเหมาะเท่านั้น และควรระวังเรื่องความสะอาดของวัตถุดิบและสิ่งเจือปน
กระบวนการผลิตเทอร์โมพลาสติก

กระบวนการฉีด (Injection molding)
กระบวนการรีด (Extrusion molding)
กระบวนการอัด (Compression molding)
กระบวนการอัดส่ง (Transfer molding)
กระบวนการเป่า (Blow molding)
กระบวนการอัดขึ้นรูป (Thermoforming)
กระบวนการรีดให้เป็นแผ่น (Calendaring)
กระบวนการหล่อ (Casting)
กระบวนการ Reaction Injection molding (RIM)
ชนิดของเทอร์โมพลาสติก

พอลิสไตรีน
พอลิเอทิลีน
พอลิโพรพิลีน
พอลิไวนิลคลอไรด์
ไนลอน
เฉิน ย่าหลาน

| เฉิน ย่าหลาน 陳亞蘭 |
| --- | --- |

เกิด: Chen Ya Lan（Chen Chui）  (1965-11-08) 8 พฤศจิกายน ค.ศ. 1965 (58 ปี)  ไต้หวัน, เผิงหู
อาชีพ: นักแสดง, นักร้อง
เฉิน ย่าหลาน (จีน: 陳亞蘭) เป็นนักแสดงชาวจีน มีชื่อเสียงโด่งดังจากบท ยายเจ้าที่หนิงจื่อ ในซีรีส์เรื่อง อิทธิฤทธิ์ภูมิเทวดา
ผลงานด้านการแสดง > ภาพยนตร์

Lion Dancing 2
ผลงานด้านการแสดง > ละครโทรทัศน์

ชอลิ้วเฮียง
อิทธิฤทธิ์ภูมิเทวดา
Feng Shui Family
Happy Dandelion
Born to be a King
ความฝันในหอแดง
Dragon Legend
แหล่งข้อมูลอื่น

เฟซบุ๊คแฟนเพจของเธอ
Chen Yalan Gezi Troupe Facebook Fan Page
Chen）เฟสบุ๊คส่วนตัว
Chen Yalan Fans Club - Lan Xinfang
เฉิน ย่าหลาน ที่อินเทอร์เน็ตมูวีเดตาเบส
เฉิน ย่าหลาน ที่ฮ่องกงมูวีเดตาเบส
แม่แบบ:Douban people
แม่แบบ:Mtime people
อิสานโนซอรัส

| อิสานโนซอรัส ช่วงเวลาที่มีชีวิตอยู่: ยุคไทรแอสซิกตอนปลาย? หรือยุคจูแรสซิกตอนปลาย? ?214–145Ma  PreꞒ Ꞓ O S D C P T J K Pg N      ไม่ทราบยุค |
| --- | --- |

กระดูกต้นขาของ Isanosaurus attavipachi

การจำแนกชั้นทางวิทยาศาสตร์ 
โดเมน:: ยูแคริโอต Eukaryota
อาณาจักร:: สัตว์ Animalia
ไฟลัม:: สัตว์มีแกนสันหลัง Chordata
เคลด:: ไดโนเสาร์ Dinosauria
เคลด:: ซอริสเกีย Saurischia
เคลด:: †Sauropodomorpha Sauropodomorpha
เคลด:: †ซอโรพอด Sauropoda
เคลด:: †Eusauropoda Eusauropoda Buffetaut et al. 2000
สกุล:: †อิสานโนซอรัส Isanosaurus Buffetaut et al. 2000
สปีชีส์:: †Isanosaurus attavipachi
ชื่อทวินาม
†Isanosaurus attavipachi Buffetaut et al. 2000

อิสานโนซอรัส (ชื่อวิทยาศาสตร์: Isanosaurus) เป็นสกุลของไดโนเสาร์ซอโรพอดที่สูญพันธุ์จากประเทศไทย เดิมจัดให้อยู่ในช่วงอายุประมาณ 210 ล้านปีในยุคไทรแอสซิกตอนปลาย (ขั้น Norian ตอนปลายถึง Rhaetian) ซึ่งจะทำให้เป็นหนึ่งในซอโรพอดที่เก่าแก่ที่สุดเท่าที่รู้จัก ภายหลังถือว่าไม่ทราบยุคสมัย และอาจอยู่ในยุคจูแรสซิกตอนต้น หรือแม้แต่ช้าสุดถึงยุคจูแรสซิกตอนปลาย ไดโนเสาร์ชนิดนี้มีเพียงชนิดเดียว คือ อิสานโนซอรัส อรรถวิภัชน์ชิ (Isanosaurus attavipachi) แม้ว่าจะมีความสำคัญต่อความเข้าใจเกี่ยวกับต้นกำเนิดซอโรพอดและวิวัฒนาการในยุคแรก ๆ Isanosaurus ก็ยังไม่เป็นที่รู้จัก ความสัมพันธ์อย่างชัดเจนระหว่างซอโรพอดชนิดอื่นยังคงไม่ได้รับการแก้ไข
การค้นพบและตั้งชื่อ

ตัวอย่างชนิดนี้พบในหินทรายสีแดงเข้มในหมวดหินน้ำพองใกล้บ้านโนนถาวร (Ban Non Thaworn) จังหวัดชัยภูมิ เมื่อมีการค้นพบใน ค.ศ. 1998 โครงกระดูกส่วนใหญ่ถูกกัดกร่อนไปแล้วอย่างน่าเสียดาย ในส่วนของฟอสซิลสัตว์มีกระดูกสันหลังนั้น มีการสำรวจในบริเวณนี้ได้ไม่ดีนัก นอกจาก Isanosaurus แล้ว พบแค่กระดูกก้นแบบชัดเจน 2 อัน โดยกระดูกก้นเป็นของ Isanosaurus หรือไม่นั้นยังไม่เป็นที่กระจ่าง เนื่องจากไม่มีกระดูกเชิงกรานที่เก็บรักษาไว้ในตัวอย่างต้นแบบแรก
Isanosaurus ได้รับการระบุโดยเอริก บุฟแฟโต (Éric Buffetaut) นักบรรพชีวินวิทยาชาวฝรั่งเศส และเพื่อนร่วมงานใน ค.ศ. 2000 ชื่อไดโนเสาร์มาจากภาคอีสานของประเทศไทย ส่วนชื่อชนิดตั้งขึ้นเพื่อเป็นเกียรติแก่ปรีชา อรรถวิภัชน์ ผู้สนับสนุนการวิจัยบรรพชีวินวิทยาในประเทศไทยและอดีตอธิบดีกรมทรัพยากรธรณี
วิวัฒนาการชาติพันธุ์

เดิมจัดให้เป็นซอโรพอด ภายหลังจึงระบุเป็นซอโรโพดิฟอร์มที่ไม่ใช่ซอโรพอด (non-sauropod sauropodiform) แผนภาพข้างล่างนี้แสดงตำแหน่งของ Isanosaurus ใน Massopoda ตามข้อมูลจาก Oliver W. M. Rauhut และผู้ร่วมงาน, 2020:
แหล่งข้อมูลอื่น

"Restoration and discussion of Isanosaurus". luisrey.ndtilda.co. คลังข้อมูลเก่าเก็บจากแหล่งเดิมเมื่อ May 15, 2018.
| --- | --- |
การแยกแยะหน่วยอนุกรมวิธาน:  Wikidata: Q1555632  EoL: 47459620  Fossilworks: 65147  GBIF: 4818604  IRMNG: 1367484
เซเรนา

เซเรนา สามารถหมายถึง
เซเรนา (ชื่อ) - ชื่อต้นของบุคคล
เซเรนา วิลเลียมส์ - นักเทนนิสอาชีพชาวอเมริกัน
ตัวละครในบันเทิงคดี

เซเรน่า - ตัวละครจากเรื่องยูกิโอ ARC-V
เซเรน่า (โปเกมอน) - ตัวละครจากเรื่องโปเกมอน
เซเรนา สึคิโนะ หรือ สึคิโนะ อุซางิ - ตัวละครจากเรื่องเซเลอร์มูน
มาสเตอร์เชฟไทยแลนด์ ซีซันที่ 5

| มาสเตอร์เชฟไทยแลนด์ ซีซันที่ 5 |
| --- | --- |
มาสเตอร์เชฟ ประเทศไทย
เป็นที่รู้จักกันในชื่อ: มาสเตอร์เชฟ ประเทศไทย ซีซันที่ 5
ประเภท: เรียลลิตี้
เสนอโดย: ปิยธิดา มิตรธีรโรจน์
กรรมการ: ภาสันต์ สวัสดิวัตน์ ขวัญทิพย์ เทวกุล พงษ์ธวัช เฉลิมกิตติชัย
ประเทศแหล่งกำเนิด: Thailand ! ไทย
จำนวนตอน: 18
การผลิต
ผู้อำนวยการผลิต: กิติกร เพ็ญ​โรจน์, บริษัท เฮลิโคเนีย เฮช กรุ๊ป จำกัด
ความยาวตอน: 110 นาที
ออกอากาศ
เครือข่าย: ช่อง 7 เอชดี
ออกอากาศ: 13 กุมภาพันธ์ 2565 (2565-02-13) – 19 มิถุนายน 2565 (2565-06-19)
มาสเตอร์เชฟไทยแลนด์ ซีซัน 5 เป็นรายการเกมโชว์อาหารของประเทศไทยเป็นฤดูกาลที่ 5 โดยเปิดรับสมัครผู้เข้าแข่งขันที่มีอายุ 18 ปีขึ้นไป ผู้เข้าแข่งขันต้องเป็นประชาชนหรือผู้พำนักอยู่ในประเทศไทย ไม่ได้ทำงานเป็นเชฟมืออาชีพไม่เคยเป็นเชฟมืออาชีพมาก่อน และไม่เคยเรียนหลักสูตรการทำอาหารเกิน 3 เดือน หรือ 180 ชั่วโมง โดยเริ่มออกอากาศในวันที่ 13 กุมภาพันธ์ พ.ศ. 2565 ทางช่อง 7 เอชดี
กติกา > รอบคัดเลือก (Auditions)

ในรอบคัดเลือกนี้ ผู้เข้าแข่งขันที่เข้ามาในรอบนี้มีทั้งหมด 60 คน จะได้รับผ้ากันเปื้อนสีส้มเพื่อทำการแข่งขันในรอบนี้ โดยโจทย์การแข่งขัน คือ การแสดงทักษะขั้นพื้นฐานในการทำอาหารไทย จำนวน 2 รอบ โดยในรอบแรก คือ การทอดไข่ดาว และรอบที่สอง คือ การตำพริกแกงตามสีของสเตชัน ผู้เข้าแข่งขันที่ไม่สามารถทำได้ตามโจทย์จะตกรอบทันที โดยกรรมการจะเข้าไปกระชากผ้ากันเปื้อนของผู้เข้าแข่งขันออก จนเหลือผู้ที่สามารถตำพริกแกงได้ตรงตามโจทย์ จะได้เป็นผู้เข้าแข่งขันตัวจริง และรับผ้ากันเปื้อนสีขาว
รอบคัดเลือกรอบนี้ ทางรายการได้มอบโอกาสที่สองแก่ผู้ที่ตกรอบบางคน ให้กลับเข้าแข่งขันอีกครั้ง ผ่านการแข่งขันสองรอบ ได้แก้ ภารกิจแบบทีม และบททดสอบความคิดสร้างสรรค์ ในรอบภารกิจแบบทีม จะต้องเลือกทีมและหัวหน้าทีมกันเอง โจทย์การแข่งขัน คือ การทำอาหารคาวและอาหารหวานจำนวนมากจากวัตถุดิบที่กำหนด ทีมที่ชนะจะได้รับสิทธิ์เลือกผู้เข้าแข่งขันบางคนรับผ้ากันเปื้อนและเข้ารอบทันที ส่วนผู้เข้าแข่งขันที่เหลือจะต้องแข่งขันต่อกับทีมที่แพ้ในรอบทดสอบความคิดสร้างสรรค์เพื่อชิงผ้ากันเปื้อนที่เหลือ
กติกา > รอบกล่องปริศนา (Mystery Box)

ผู้เข้าแข่งขันจะต้องทำอาหาร 1 จานจากวัตถุดิบในกล่องปริศนาและวัตถุดิบเสริมที่จัดเตรียมไว้ให้เท่านั้น โดยคณะกรรมการจะทำการคัดเลือกอาหารจำนวน 3 จานที่ดีที่สุดมาชิมอีกครั้งที่โต๊ะของกรรมการและเลือกจานที่ดีที่สุดจาก 3 จานดังกล่าวเพียง 1 จานเท่านั้น โดยผู้เข้าแข่งขันที่เป็นผู้ชนะในรอบนี้จะได้รับสิทธิพิเศษแตกต่างกันออกไปในแต่ละรอบ และจะไม่มีการคัดออกใด ๆ ในรอบนี้ ยกเว้นในบางรอบที่อาจมีการคัดออกในรอบนี้โดยกรรมการจะแจ้งให้ทราบทุกครั้งหากมีการคัดออกในรอบนี้ ในบางครั้ง หากมีการคัดออก จะคัดเลือกอาหารในกลุ่มที่แย่ที่สุดมาชิมอีกครั้งเพื่อหาผู้ที่ถูกคัดออก
กติกา > รอบทดสอบความคิดสร้างสรรค์ (Invention Test)

ผู้เข้าแข่งขันจะต้องทำอาหาร 1 จานจากโจทย์และวัตถุดิบหลักที่กำหนดให้และต้องทำให้เสร็จภายในเวลาที่กำหนด โดยผู้เข้าแข่งขันสามารถเลือกวัตถุดิบที่จำเป็นต้องใช้ภายในเวลา 3 - 5 นาทีจากห้องจัดเก็บอาหาร (Food Pantry) ของมาสเตอร์เชฟ เมื่อหมดเวลาแล้วผู้เข้าแข่งขันทุกคนจะต้องนำจานอาหารของตนเองมาเสิร์ฟที่โต๊ะของกรรมการตามลำดับการเรียกชื่อของพิธีกร ผู้เข้าแข่งขัน 2 คนที่ทำอาหารได้ดีที่สุดจะได้เป็นหัวหน้าทีมในการแข่งขันรอบการแข่งขันแบบทีมต่อไป ส่วนผู้เข้าแข่งขันที่ทำอาหารได้แย่ที่สุดจะถูกคัดออกจากการแข่งขัน
กติกา > รอบการแข่งขันแบบทีม (Team Challenge)

ผู้เข้าแข่งขันที่เป็นหัวหน้าทีมจะมีสิทธิเลือกผู้เข้าแข่งขันคนอื่นเข้าสู่ทีม โดยผู้ชนะอันดับ 1 จากรอบทดสอบความคิดสร้างสรรค์จะได้สิทธิในการเลือกสมาชิกทีมก่อน และมีสิทธิที่จะเลือกผู้เข้าแข่งขันคนสุดท้ายที่ยังไม่ได้ถูกเลือกเข้าสู่ทีมให้กับอีกทีมหนึ่ง หรือเลือกที่จะเก็บไว้ในทีมตัวเองก็ได้ ในรอบนี้ทั้ง 2 ทีมจะต้องทำอาหารให้กับผู้ลงคะแนนที่ทางรายการเชิญมาในสถานการณ์และวัตถุดิบหลักที่แตกต่างกันในแต่ละรอบ โดยผลแพ้หรือชนะนั้นจะมาจากการที่ผู้ลงคะแนนเลือกที่จะให้คะแนนทีมใดทีมหนึ่งเป็นจำนวนมากกว่าครึ่งหนึ่งของจำนวนผู้ลงคะแนนทั้งหมด โดยทีมที่ชนะจะได้ผ่านเข้าสู่รอบต่อไปทันที ส่วนทีมที่แพ้นั้นจะต้องแข่งขันในรอบทดสอบความละเอียดและแม่นยำอีกครั้งเพื่อหาผู้เข้าแข่งขันที่ต้องออกจากการแข่งขันต่อไป
กติกา > รอบทดสอบความละเอียดและความแม่นยำ (Pressure Test)

ทีมที่แพ้ในรอบการแข่งขันแบบทีมจะต้องมาแข่งขันในรอบทดสอบความละเอียดและแม่นยำอีกครั้ง เพื่อหาผู้ที่ต้องออกจากแข่งขันอย่างน้อย 1 คน ในบางรอบหัวหน้าของทีมที่แพ้ หรือหัวหน้าทีมของทีมที่ชนะในการแข่งขันในรอบการแข่งขันแบบทีมสามารถเลือกผู้เข้าแข่งขันหรือตัวเองเพื่อผ่านเข้าสู่รอบต่อไปได้โดยไม่ต้องแข่งขันในรอบทดสอบความละเอียดและแม่นยำ ส่วนผู้เข้าแข่งขันที่ทำอาหารได้แย่ที่สุดจะถูกคัดออกจากการแข่งขัน
ผู้เข้าแข่งขัน > ผู้เข้าแข่งขัน 27 คนสุดท้าย

| ชื่อ | อายุ | ภูมิลำเนา | อาชีพก่อนเข้ามาแข่งขัน | ลำดับการแข่งขัน | จำนวนชนะ |
| --- | --- | --- | --- | --- | --- |
| อังศ์กฤษฏิ์ เชื้ออ่ำ (อังกฤษ) | 42 | สมุทรปราการ | ว่างงาน | 03 !ชนะเลิศ วันที่ 19 มิถุนายน  | 5 |
| ชนิดาภา พรพินิต (แหม่ม) | 26 | กรุงเทพมหานคร | พนักงานบริษัท | 03 !รองชนะเลิศ วันที่ 19 มิถุนายน | 2 |
| แบรด ชื่นสมทรง (แบรด) | 42 | กรุงเทพมหานคร | นักออกแบบสถาปัตยกรรม | 03 !ถูกคัดออก วันที่ 19 มิถุนายน | 2 |
| ยุพดี สัตตะรุจาวงษ์ (ป้ายุพ) | 59 | กรุงเทพมหานคร | ช่างภาพและแม่บ้าน | 03 !ถูกคัดออก วันที่ 19 มิถุนายน | 2 |
| ประเสริฐ ทองบริสุทธิ์ (ลุงแดง) | 59 | ชัยภูมิ | ข้าราชการครู | 03 !ถูกคัดออก วันที่ 5 มิถุนายน | 3 |
| จิรายุ เจษฎากรชัย (เจ๊ก) | 32 | แพร่ | ว่างงาน   อดีตผู้ช่วยส่วนตัวสำหรับดูแลแขกเป็นรายบุคคล | 03 !ถูกคัดออก วันที่ 5 มิถุนายน | 3 |
| พิมพ์ทิพย์ เป้าศิลา (เบลล์) | 30 | นนทบุรี | พนักงานบริษัทเอกชน | 03 !ถูกคัดออก วันที่ 29 พฤษภาคม | 1 |
| จำเริญ สุธรรมโกศล (เริญ) | 47 | กรุงเทพมหานคร | วิศวกร | 03 !ถูกคัดออก วันที่ 29 พฤษภาคม | 3 |
| อนุวัฒน์ วัดพ่วง (นุ) | 28 | กรุงเทพมหานคร | ว่างงาน | 03 !ถูกคัดออก วันที่ 15 พฤษภาคม | 2 |
| วรท พานิชวิทย์ พิณแพทย์ (ไม้ซุง) | 39 | นนทบุรี | ที่ปรึกษาด้านการพัฒนาการบริการ | 03 !ถูกคัดออก วันที่ 15 พฤษภาคม | 5 |
| มิเชล เจนติลี (มิเชล) | 35 | นนทบุรี | พนักงานบริษัท | 03 !ถูกคัดออก วันที่ 15 พฤษภาคม | 3 |
| ธัชศินี เกียรติคุณพันธุ์ (แทส) | 24 | กรุงเทพมหานคร | นักลงทุน | 03 !ถูกคัดออก วันที่ 15 พฤษภาคม | 2 |
| ทอฝัน แม๊คเคย์ (ฮอลลี่) | 19 | อุดรธานี | นักศึกษา | 03 !ถูกคัดออก วันที่ 15 พฤษภาคม | 2 |
| สิทธิพร สุวรรณรัตน์ (โหน่ง) | 34 | ระยอง | เกษตรกร | 03 !ถูกคัดออก วันที่ 24 เมษายน | 1 |
| พงษ์สุวรรณ รัตนสุวรรณ (ลุงตึ๋ง) | 61 | กรุงเทพมหานคร | ผลิตเพลง | 03 !ถูกคัดออก วันที่ 17 เมษายน | 2 |
| ศรัณย์ อัศวานุชิต (อาร์ต) | 35 | กรุงเทพมหานคร | ผู้จัดการฝ่ายการตลาด | 03 !ถูกคัดออก วันที่ 10 เมษายน | 0 |
| ศุภนาถ เต็มรัตน์ (ข้าวทิพย์) | 19 | กรุงเทพมหานคร | นักศึกษา | 03 !ถูกคัดออก วันที่ 10 เมษายน | 1 |
| สุรวดี มีแสงพราว (แน่น) | 49 | กรุงเทพมหานคร | ธุรกิจส่วนตัว | 03 !ถูกคัดออก วันที่ 10 เมษายน | 1 |
| อลิสา โถสัมฤทธิ์ (หยก) | 27 | ลพบุรี | แม่บ้าน | 03 !ถูกคัดออก วันที่ 3 เมษายน | 1 |
| โสภณ ภูมิรัตนวงศ์ (เท็น) | 34 | ลพบุรี | เจ้าของธุรกิจซาลอน | 03 !ถูกคัดออก วันที่ 3 เมษายน | 0 |
| สุรเชษฐ์ ช่วยแทน (หมู) | 34 | พัทลุง | ผู้ฝึกสอนดนตรี | 03 !ถูกคัดออก วันที่ 3 เมษายน | 0 |
| เทพนิมิตร ปรีชาญาณ (ขวัญ) | 36 | บุรีรัมย์ | ค้าขาย | 03 !ถูกคัดออก วันที่ 27 มีนาคม | 0 |
| ตฤณพงศ์ จุลพรรค์ (โอ๊ต) | 38 | เลย | ค้าขาย | 03 !ถูกคัดออก วันที่ 13 มีนาคม | 1 |
| ทวีโชค ชาญณรงค์ (ต้น) | 31 | กรุงเทพมหานคร | รับจ้าง | 03 !ถูกคัดออก วันที่ 6 มีนาคม | 0 |
| ไพลิน แจ้งประจักษ์ (เม็ดพลอย) | 25 | จันทบุรี | วีเจออนไลน์ | 03 !ถูกคัดออก วันที่ 27 กุมภาพันธ์ | 0 |
| สุเมศ วิโรจน์ชัยยันต์ (เอม) | 47 | กรุงเทพมหานคร | ว่างงาน | 03 !ถูกคัดออก วันที่ 27 กุมภาพันธ์ | 0 |
| แทนพล เลิศฤทธิ์เดชา (โจ) | 25 | มุกดาหาร | เจ้าของกิจการร้านวัสดุก่อสร้าง | 03 !ถูกคัดออก วันที่ 27 กุมภาพันธ์ | 0 |
ข้อมูลการออกอากาศ > ตอนที่ 1 : รอบคัดเลือก 1

กรรมการรับเชิญ: ณัฐวุฒิ ธรรมพันธุ์ (เชฟอ๊อฟ), พฤกษ์ สัมพันธวรบุตร (เชฟพฤกษ์), ธีรภัทร ตียาสุนทรานนท์ (เชฟอาร์), ภาวิตา แซ่เจ้า (เชฟแอน), กันต์ยรัตน์ เพียรพอดีตน (เชฟบูม)
ทักษะพื้นฐานในการทำอาหาร: ผู้เข้าแข่งขันทั้ง 60 คนต้องแสดงทักษะในครัวขั้นพื้นฐาน ด้วยการทอดไข่ดาว จำนวน 24 ฟอง ภายในเวลา 15 นาที โดยผู้เข้าแข่งขันแต่ละคนจะได้รับไข่คนละ 1 แผง จำนวน 25 ฟอง ไข่ดาวที่ต้องการคือ ไข่ขาวต้องไม่ดิบ ไข่ดาวต้องไม่ไหม้ และไข่แดงต้องไม่แตก (เยิ้มหรือไม่ก็ได้) กรรมการหลักและกรรมการรับเชิญจะตรวจไข่ดาวของผู้เข้าแข่งขันเป็นระยะ หากไข่ดาวของผู้เข้าแข่งขันแตกมากกว่า 1 ฟองจะถูกคัดออกทันทีโดยการดึงผ้ากันเปื้อนของผู้เข้าแข่งขันออก และมีการตรวจสอบโดยละเอียดทุกการพักการแข่งขันทุก 5 นาที เมื่อหมดเวลาแล้ว หากมีไข่ดาวที่สมบูรณ์ไม่ครบ 24 ฟองจะถูกคัดออก
ผู้ที่ผ่านเข้ารอบ: เริญ, อังกฤษ, คุณแดง, เจ๊ก, ขวัญ, เม็ดพลอย, คุณตึ๋ง, หมู, วาเนสซ่า, อาร์ต, หยก, ต้น, มิเชล, ภูเขา, เบลล์, แหม่ม โอ๊ค, ยู, นุ, กู๊ดดี้, ข้าวทิพย์, เท็น, บอย, แอน, ไม้ซุง, น้ำชา, เบียร์, คิว, โจ, ลูกหมี
ทักษะพื้นฐานในการทำอาหาร: ผู้เข้าแข่งขันที่เหลือทั้ง 30 คน จะต้องเลือกสเตชันในการทำอาหาร โดยในรอบนี้จะมีอยู่ 3 สี ได้แก่ สีเหลือง สีเขียว และสีแดง ซึ่งแต่ละสเตชันจะมีโจทย์ที่แตกต่างกัน นั่นคือ การทำพริกแกง 3 ชนิดในเวลา 30 นาที โดยผู้ที่เลือกสเตชันสีเหลืองจะต้องทำพริกแกงเหลือง ผู้ที่เลือกสเตชันสีเขียวจะต้องทำพริกแกงเขียวหวาน และผู้ที่เลือกสเตชันสีแดงจะต้องทำพริกแกงฉู่ฉี่ โดยเกณฑ์การตัดสิน คือ พริกแกงไม่หยาบ, สีของพริกแกงถูกต้องชัดเจน และมีน้ำหนักไม่ต่ำกว่า 250 กรัม ทั้งนี้ ผู้เข้าแข่งขันทั้งหมดจะต้องเลือกวัตถุดิบสำหรับทำพริกแกงในโจทย์ที่ตนเองได้รับภายใน 5 นาที และห้ามปรึกษากัน ผู้ที่ใส่ส่วนผสมผิดหรือไม่ครบจะถูกคัดออกทันที ผู้ที่สามารถทำได้ครบถ้วนจะเป็นผู้เข้าแข่งขันตัวจริงทันที
ผู้ที่ผ่านเข้ารอบ: เม็ดพลอย, แหม่ม, หมู, ข้าวทิพย์, คุณแดง, เท็น, อังกฤษ, เจ๊ก, โจ, เริญ, คุณตึ๋ง, อาร์ต
ข้อมูลการออกอากาศ > ตอนที่ 2 - 3 : รอบคัดเลือก 2

บททดสอบภารกิจแบบทีม: ในสัปดาห์นี้เป็นการแข่งขันของผู้เข้าแข่งขันที่ตกรอบไปแล้ว และได้รับโอกาสแก้ตัว จำนวน 24 คน โดยบททดสอบในรอบแรก คือ บททดสอบภารกิจแบบทีม ซึ่งได้แบ่งออกเป็นสองทีม คือ ทีมสีชมพู และทีมสีฟ้า ผู้เข้าแข่งขันแต่ละคนจะต้องเลือกทีมกันเอง
| หัวหน้าทีม | สมาชิก |
| --- | --- |
เอม: ไม้ซุง, หยก, แน่น, มิเชล, ภูเขา, แทส, ต้น, แอน, ฝนหลิว, ฮอลลี่, นุ
โหน่ง: คุณยุพ, ขวัญ, เบียร์, แบรด, โอ๊ต, กิมแจ้, เบลล์, น้ำชา, ยู, บอย, เมาะ
โดยทั้งสองทีมจะต้องทำอาหารจานหลักจากวัตถุดิบ เนื้อแองกัส ส่วนริบอาย จากประเทศออสเตรเลีย และ ปูม้า จากทะเลอันดามัน และอาหารหวานจากวัตถุดิบ ลูกตาล จากจังหวัดเพชรบุรี เสิร์ฟกรรมการซึ่งเป็นเชฟมืออาชีพ นักชิมและนักวิจารณ์อาหารชื่อดังของประเทศไทย จำนวน 50 คน ภายในเวลา 2 ชั่วโมง 30 นาที แต่จะต้องเสิร์ฟอาหารจานหลักในเวลา 2 ชั่วโมง ในระหว่างการทำอาหาร หัวหน้าทีมสีฟ้าไม่สามารถควบคุมทีมได้ จึงมีการเปลี่ยนหัวหน้าทีมเป็น แบรด เมื่อถึงเวลา 2 ชั่วโมง ที่จะต้องเสิร์ฟอาหารจานหลัก ทีมสีฟ้ามีอาหารที่ไม่สมบูรณ์จำนวน 10 จาน และทีมสีชมพูมีอาหารที่ไม่สมบูรณ์จำนวน 16 จาน ซึ่งจานเหล่านี้ไม่สามารถเสิร์ฟกรรมการได้ สำหรับขนมหวาน ทั้งสองทีมสามารถเสิร์ฟได้ครบถ้วน โดยผลจากการตัดสินทีมที่ชนะคือ ทีมสีชมพู ชนะไปด้วยคะแนน 29 ต่อ 21
ทีมที่ชนะ: สีชมพู
จากชัยชนะของทีมสีชมพู ส่งผลให้ทีมสีฟ้าทั้งทีมต้องแข่งขันต่อในรอบถัดไป ส่วนทีมสีชมพู เนื่องจากอาหารของทั้งสองทีมยังไม่ได้มาตรฐาน จึงทำให้กรรมการเล็งเห็นว่าจะมอบผ้ากันเปื้อนให้ทีมสีชมพูจำนวน 7 ผืนเท่านั้น และให้ทีมสีชมพูปรึกษากันภายในทีม ซึ่งทีมสีชมพูได้ข้อสรุปว่าจะให้ นุ, ต้น, แทส, หยก, มิเชล, ไม้ซุง และฮอลลี่ ได้รับผ้ากันเปื้อนในรอบนี้ ขณะที่กรรมการเห็นด้วยกับทีมเพียง 2 คนเท่านั้น แต่เนื่องจากสมาชิกที่เหลือไม่ต่อสู้เพื่อคว้าโอกาสเอง ทำให้ผู้ที่ถูกเลือกทั้ง 7 คนได้รับผ้ากันเปื้อน ส่วนผู้เข้าแข่งขันที่เหลืออีก 5 คนจะต้องไปแข่งขันกันต่อในรอบถัดไป
ผู้ที่ผ่านเข้ารอบ: นุ, ต้น, แทส, หยก, มิเชล, ไม้ซุง, ฮอลลี่
บททดสอบความคิดสร้างสรรค์: ผู้เข้าแข่งขันที่เหลือทั้ง 17 คน จะต้องแข่งขันกันต่อด้วยวัตถุดิบหลัก "หอยขม" ในเวลา 60 นาที เพื่อหาผู้เข้าแข่งขันเข้ารอบเพิ่มเติม หอยขมที่รายการเตรียมให้อยู่ในบ่อโคลน และจะต้องทำความสะอาดด้วยตัวเอง ผู้เข้าแข่งขันที่ผ่านเข้ารอบในรอบนี้ คือ คุณยุพ, โหน่ง, แน่น, เบลล์, เอม, โอ๊ต, แบรด และ ขวัญ
ผู้ที่ผ่านเข้ารอบ: คุณยุพ, โหน่ง, แน่น, เบลล์, เอม, โอ๊ต, แบรด, ขวัญ
ข้อมูลการออกอากาศ > ตอนที่ 3 : กล่องปริศนาสีดำกับวัตถุดิบสีดำ

การแข่งกล่องปริศนา: จากผู้เข้าแข่งขันจำนวน 27 คน เนื่องจากมีผู้เข้าแข่งขันจำนวน 5 คนที่เสี่ยงที่จะติดเชื้อโควิด 19 ได้แก่  เจ๊ก​, เท็น, หมู, เริญ​ และแหม่ม จึงไม่สามารถเข้าร่วมการแข่งขันได้ ในกล่องปริศนามีวัตถุดิบสีดำ ได้แก่ ไก่ดำ ไข่เยี่ยวม้า เฉาก๊วย ข้าวกล้องสีนิล ทรัฟเฟิล มะกอกดำ เห็ดหอม สาหร่าย แบล็คเบอร์รี่ หมึกดำ และดาร์กช็อกโกแลต และในลิ้นชักของผู้เข้าแข่งขัน มีผ้ากันเปื้อนสีดำให้เปลี่ยน นั่นหมายความว่าจะมีผู้เข้าแข่งขันถูกคัดออก โดยในรอบนี้จะถูกคัดออกจำนวน 5 คน หลังจากที่กรรมการชิมอาหารของผู้เข้าแข่งขันแล้ว มี 7 จานที่ผิดพลาดมากที่สุด ได้แก่ โจ ทำไก่ดิบทำให้กรรมการไม่สามารถชิมได้, เอม ไก่ดำสุกเกินไป และรสชาติโดยรวมไม่เข้ากัน, โอ๊ต มีปัญหาเรื่องรสชาติที่อ่อนเกินไป, ขวัญ เสิร์ฟข้าวดิบ ทำให้กรรมการไม่สามารถชิมได้, แทส มีปัญหาด้านการปรุงรส, ต้น ไก่สุกเกินไป แต่ข้าวดิบ, เม็ดพลอย เมนูไม่มีตัวเชื่อม ทำให้รสชาติไปคนละทาง ส่วนจานที่ดีที่สุด 3 จาน คือ อังกฤษ, แบรด และ นุ โดยผู้ชนะ คือ นุ และจะได้รับสิทธิพิเศษ คือ เลือกผู้เข้าแข่งขัน 2 คน ให้อยู่ต่อ โดยนุได้เลือก ต้น และขวัญ จากนั้น กรรมการเลือกผู้เข้าแข่งขัน 3 คนที่จะต้องออกจากการแข่งขัน คือ โจ เอม และเม็ดพลอย
ผู้ชนะ: นุ
ผู้ที่ตกอยู่ในอันดับผลงานแย่ที่สุด: โอ๊ต, เอม, โจ†, เม็ดพลอย, ต้น†, แทส, ขวัญ†
ผู้ที่ถูกคัดออก: โจ เอม และเม็ดพลอย
หมายเหตุ † หมายถึง ผู้เข้าแข่งขันที่ถูกทิ้งอาหารโดยไม่มีการชิมในการแข่งขันนั้น
ข้อมูลการออกอากาศ > ตอนที่ 4 : วัตถุดิบสุดโหดร้าย

การแข่งกล่องปริศนา: ผู้เข้าแข่งขันทั้ง 19 คน ต้องพบกับกล่องปริศนา ซึ่งในรอบนี้เป็นโจทย์ของโฮมคุกที่ประสบความสำเร็จและเป็นเชฟแถวหน้าของประเทศไทย เชฟตุ๊กตา สุพัตรา สารสิทธิ์ เจ้าของร้านบ้านยี่สาร วัตถุดิบในกล่อง เป็นวัตถุดิบพื้นบ้านของไทย ประกอบไปด้วย ประกอบด้วย กุ้งแม่น้ำ ปลาหมอ ใบชะคราม ลูกตำลึง เห็ดเผาะ ผักขี้หูด มะรุม มะดัน มะอึก มะเฟือง ยอดมะพร้าว และเม็ดสาคู ผู้เข้าแข่งขันจะต้องทำอาหารให้มีความโดดเด่น ในเวลา 60 นาที เมื่อกรรมการชิมอาหารของผู้เข้าแข่งขันทุกคนแล้ว สามจานที่ดีที่สุดในรอบนี้เป็นของ คุณยุพ คุณตึ๋ง โอ๊ต และผู้ชนะ คือ โอ๊ต
ผู้ชนะ: โอ๊ต
บททดสอบความคิดสร้างสรรค์: จากการที่ โอ๊ต เป็นผู้ชนะในรอบกล่องปริศนา โอ๊ตจะได้รับสิทธิพิเศษ คือ เขาจะได้ผ่านเข้ารอบต่อไปโดยไม่ต้องแข่งขัน และสามารถเลือกเพื่อนอีก 8 คนให้ผ่านเข้ารอบไปกับเขาโดยการนำลูกโป่งหัวใจไปมอบให้กับผู้เข้าแข่งขันที่เลือกให้ผ่านเข้ารอบไปด้วย โดยโอ๊ตได้เลือก คุณแดง คุณยุพ คุณตึ๋ง อังกฤษ แน่น ฮอลลี่ ข้าวทิพย์ และแทส ส่วนผู้เข้าแข่งขันอีก 10 คน จะต้องแข่งขันกันต่อโดยใช้วัตถุดิบหลัก คือ หัวใจวัว ผู้เข้าแข่งขันมีเวลา 60 นาทีในการทำอาหารและเวลา 5 นาทีในการเลือกวัตถุดิบในซูเปอร์มาร์เก็ต หลังจากที่กรรมการชิมอาหารของผู้เข้าแข่งขันทั้งหมดแล้ว ผู้เข้าแข่งขันที่ทำอาหารออกมาได้ไม่ดีจำนวน 4 คน คือ หยก นุ ต้น ขวัญ โดย หยกและนุ พลาดในเรื่องรสชาติ และการชูวัตถุดิบหลัก แต่ในด้านความคิดสร้างสรรค์ ทั้งคู่ทำออกมาได้ดีกว่าอีกสองจาน จึงทำให้ยังไม่ใช่จานที่แย่ที่สุด ส่วนต้น ทำเครื่องแกงไหม้และหยาบ มีรสชาติที่ขมมาก และความคิดสร้างสรรค์ไม่ดี และขวัญ ทำขนมสาคูออกมายังขาดความคิดสร้างสรรค์ เครื่องแกงเผ็ดที่เสิร์ฟมามีรสชาติที่ปร่า ผู้ที่ต้องออกจากการแข่งขัน คือ ต้น
ผู้ที่ตกอยู่ในอันดับผลงานแย่ที่สุด: หยก นุ ต้น ขวัญ
ผู้ที่ถูกคัดออก: ต้น
ข้อมูลการออกอากาศ > ตอนที่ 5 : การทำอาหารจากขาหมู

การแข่งกล่องปริศนา: เนื่องจาก อังกฤษ หนึ่งในผู้เข้าแข่งขัน อยู่ในกลุ่มเสี่ยงที่จะติดเชื้อโควิด 19 ทำให้ต้องกักตัว ไม่สามารถทำการแข่งขันได้ ผู้เข้าแข่งขันที่เหลือทั้ง 17 คน จะต้องแข่งขันกันต่อ โดยกล่องปริศนาในรอบนี้ คือ ร้านขาหมูตรอกซุง ร้านข้าวขาหมูชื่อดังย่านบางรัก เปิดมาตั้งแต่ปี พ.ศ. 2498 มาสาธิตการทำข้าวขาหมู ซึ่งโจทย์การแข่งขันในรอบนี้ คือ การสร้างสรรค์เมนูจากขาหมู แต่ในรอบนี้ มีเวลาเพียง 50 นาทีเท่านั้น โดยหลังจากกรรมการได้ชิมอาหารของผู้เข้าแข่งขันทุกคน จานที่ดีที่สุด 3 จาน เป็นของ คุณยุพ, แบรด และไม้ซุง โดยผู้ชนะในรอบนี้ คือ ไม้ซุง
ผู้ชนะ: ไม้ซุง
บททดสอบความคิดสร้างสรรค์: จากการที่ ไม้ซุง ชนะในรอบกล่องปริศนา จึงได้รับสิทธิ์ผ่านเข้ารอบต่อไปโดยไม่ต้องแข่งขันในรอบนี้ และมีสิทธิ์เลือกวัตถุดิบ 1 ชนิด จาก 2 ชนิด ได้แก่ หางวัว และไก่บ้าน ให้ผู้เข้าแข่งขันทุกคน ซึ่งไม้ซุงได้เลือก ไก่บ้าน เป็นวัตถุดิบในการแข่งขันรอบนี้ และสามารถเลือกผู้เข้าแข่งขัน 5 คน ให้ผ่านเข้ารอบไปกับเขา โดยเขาได้เลือก นุ มิเชล ข้าวทิพย์ ขวัญ และฮอลลี่ ผู้เข้าแข่งขันที่เหลือมีเวลา 60 นาที ในการแข่งขันครั้งนี้  ระหว่างการทำอาหาร สิทธิพิเศษข้อสุดท้ายของไม้ซุง คือ สามารถตัดเวลาผู้เข้าแข่งขัน 20 นาที แก่ผู้เข้าแข่งขัน 5 คน โดยไม้ซุงเลือก อาร์ต โอ๊ต คุณยุพ หยก และแบรด หลังจากที่กรรมการชิมอาหารของทุกคนแล้ว มีอยู่ 2 จานที่มีข้อผิดพลาดมากที่สุด คือ โอ๊ตและโหน่ง โดยโอ๊ต เสิร์ฟไก่ดิบ ทำให้คณะกรรมการไม่สามารถชิมได้ และโหน่ง แป้งพายสุกไม่สม่ำเสมอทั้งชิ้น ไก่สุกเกินไป และแกงมีรสชาติหวานเกินไป ผู้ที่ต้องออกจากการแข่งขันในสัปดาห์นี้ คือ โอ๊ต
ผู้ที่ตกอยู่ในอันดับผลงานแย่ที่สุด: โอ๊ตและโหน่ง
ผู้ที่ถูกคัดออก: โอ๊ต